
TLAČOVÁ SPRÁVA



VLÁČIK „HANIČKA“ OPÄŤ PRICHÁDZA 
Letná sezóna je už predo dvermi a s ňou neodmysliteľne prichádza aj náš tradičný vláčik. Motorový vozeň 810, známy široko – ďaleko ako „Hanička“, odštartuje tohto roku svoju šiestu sezónu. 
Prvú jazdu si pritom môžete vychutnať už túto sobotu 28. mája 2022 na trase Spišské Podhradie – Spišské Vlachy. Od tohto dňa budú až do 4. septembra 2022 k dispozícií víkendové jazdy vláčika a to v počte 5 jázd denne počas sobôt a nedieľ.
Návštevníci a všetci nadšenci vlakovej dopravy tak budú mať možnosť aj takýmto spôsobom spoznávať čarokrásny región Spiša. Jazdy vláčika Hanička sú plynule napojené na vlakové spoje z Košíc, Margecian, Popradu, či Bratislavy. 
Osobnú dopravu na trati Spišské Podhradie – Spišské Vlachy a späť zabezpečí mesto Spišské Podhradie v spolupráci s LTE Slovakia a Klubom železničných historických vozidiel Poprad. 
[bookmark: _GoBack]Veríme, že aj tohto roku Vám „Hanička“ spríjemní Vaše letné potulky regiónom.
Partnermi podujatia sú Mesto Spišské Podhradie, Mesto Spišské Vlachy a Klub historických železničných vozidiel Poprad.

Tešíme sa na Vás. 

S pozdravom,

MVDr. Michal Kapusta
primátor mesta Spišské podhradie

